જેના માટે દરેક ભારતીય ગૌરવ લઈ શકે એવી એક દિકરી કુ. નઝીફા શેખની વાતથી હું શરૂઆત કરીશ. સુરતની સેન્ટ ઝેવિયસ હાઈસ્કૂલમાં ગયા વષે તે ધો. 12 માં અભ્યાસ કરતી હતી. આ છોકરીએ ગુજરાતનું અને ભારતનું નામ રોશન કર્યું છે. કુ. નઝીફાના પિતા વ્યાપારી છે. મંડપ અને સ્ટેજ ડેકોરેશનનો તેમનો ધંધો . એક સામાન્ય કુટુંબમાં તેનો ઉછેર થયેલ. કુ.નઝીફા ટી.વી.માં આવતી ડિસ્કવરી ચેનલ જોતાં જોતાં ચંદ્ર, તારા, ગ્રહો, રોક્ટ, અવકાશ વગેરેમાં ગૂંથાતી ગઈ. વિશ્વના જાણીતા વૈજ્ઞાનિક એસ્ટ્રોફિઝિસીસ્ટ સ્ટીફન હોકિન્સ પાસેથી પ્રશ્રોના ઉતરો મેળવતી. કલ્પના ચાવલા સાથે ત્રણ વખત વાત કરી છે કુ. નઝીફા શેખ ઘરે બેઠાં જ સતત વિશ્વપ્રસિધ્ધ સંસ્થા નાસા સાથે સંપકમાં રહે છે. નાસા ધ્વારા થતી તમામ ગતિવિધિથી વાકેફ રહે છે. નાસાના બહુ ચર્ચિત મંગળ અભિયાન ની તમામ વિગતો ખુદ નાસા અંગત રીતે નઝીફાને અપાતું રહે છે. નાસાના અગ્રણી વૈજ્ઞાનિકોના અંગત ઈ-મેઈલ એડ્રેસની એની પાસે છે. નાસા સાથે સંબંધ જેમ જેમ ગાઢ થયો ગયો તેમ તેમ નાસાની સિક્રેટ વેબ સાઈટ ઉપર પણ સંશોધન કરવાની એને મંજૂરી મળી ગઈ. કુ. નઝીફા કહે છે. મને પાસવર્ડ આપવામાં આવ્યો છે જેના થકી મારો વિશ્વપ્રસિધ્ધ એસ્ટ્રોનોટસ સાથે સંપર્ક થયો છે. માત્ર 17વર્ષની , બારમાં ધોરણમાં ભણતી, સામાન્ય કુંટુબમાંથી આવતી આ કુ.નઝીફાએ નાસાએ આખા વિશ્વ માટે યોજેલી કિવઝ કોમ્પિટીશનમાં ભાગ લીધો.આખી દુનિયામાંથી 50 જણાએ 15 પ્રશ્રોના સાચા જવાબો આપ્યા એમાં એનો નંબર આવ્યો. કુ. નઝીફાને નાસા તરફથી અમેરિકા આવવાનું નિમંત્રણ મળ્યું છે. તેની ઇચ્છા એરોનોટિકલ એન્જિન્યર બનવાની છે. મકકમ મનોબળ. કુ.નઝીફાએ મંગળ ઉપર જીવનની શકયતા ઉપરનો પ્રોજેકટ નાસાને મોકલ્યો ત્યારે તેમણે એનો સ્વીકાર કર્યો અને એને નાસા કીડ (નાસાનું બાળક) તરીકે સ્વીકારી વેબસાઈટ વાપરવાનો અધિકાર આપ્યો હતો અને મંગળ ઉપર 2003માં મોકલવામાં આવનાર રોવર સાથે એનું નામ લખેલી પ્લેટ મોકલવામાં આવશે તેવું અભિનંદન પત્રમાં એમણે જણાવ્યું હતું.